open-index/open-wikipedia-markdown huggingface dataset:
שביל אברהם

**שביל אברהם** או **נתיב אברהם** הוא מסלול המבוסס על המסע הקדום של אברהם ברחבי המזרח הקדום. השביל נוסד בשנת 2007 כדרך עולי רגל על מנת לחקות את הנתיב ההיסטורי של אברהם, בין מקום הולדתו באור כשדים, שלפי אחת הדעות הייתה אורפה, לבין יעדו הסופי במדבר הנגב.
ממוזער|בריכת אורפה

## אברהם
לפי ההשערה המקובלת, אברהם חי בתקופת הברונזה. הוא נדד עם משפחתו ועדריו ברחבי הסהר הפורה, חצי האי ערב ועמק הנילוס. סיפורו השפיע על קהילות רבות, כולל כורדים, מוסלמים, יהודים, נוצרים, עלווים, בדואים, פלאחים, שומרונים ועוד. יוזמת שביל אברהם שואפת לבנות על נרטיב זה של קשר משותף עם המסורת העשירה של האזור שכוללת נדודים ואירוח.
[ממוזער|[חגיגות נבי מוסא|נבי מוסא]]

## שחזור מודרני
המסלול העתיק שוחזר בשנת 2007 על ידי יוזמת נתיב אברהם, ארגון ללא מטרות רווח שבסיסו בקיימברידג' (מסצ'וסטס) עם רשת עולמית של שותפים. ויליאם אורי (William Ury), מנהל משא ומתן ומחבר הספר סיכום חיובי, סייע בהקמת הפרויקט בתוכנית למשא ומתן של אוניברסיטת הרווארד. הרצאת ה-TED של אורי מדברת על ראשית השביל והחזון שמאחורי היוזמה. אורי אומר שלכל תרבות יש סיפור מוצא, וכי סיפור המקור של המזרח התיכון עוסק באופן שבו אדם ומשפחתו הלכו במזרח התיכון לפני כארבעת אלפים שנה. יוזמת נתיב אברהם נתמכת על ידי ארגון התיירות העולמי של האו"ם, ברית הציוויליזציות של האו"ם ושותפים בינלאומיים אחרים. היוזמה היא ארגון ללא מטרות רווח, שאינו דתי או פוליטי, שתפקידו לתמוך בשותפים מקומיים בפיתוח נתיב אברהם כ:
* זרז לפיתוח חברתי-כלכלי ותיירות בת קיימא.
* מקום מפגש וחיבור בין אנשים מהמזרח התיכון לאנשים ברחבי העולם.
* מרחב יצירתי לסיפורים המדגישים את התרבות, המורשת והאירוח הייחודיים של האזור.

[ממוזער|[מנזר מר סבא|מר סבא (נער בדואי)]]

## סקירה כללית של המסלול הנוכחי
האתרים האברהמיים ההיסטוריים העיקריים בדרך הנוכחית הם אורפה, מקום הולדתו של אברהם על פי מסורות מוסלמיות; חרן, על פי התנ"ך, עיר בה התגורר אברהם, וממנה החל את החלק העיקרי של מסעו; ירושלים, מקום עקידת יצחק על אבן השתייה, על פי התנ"ך; וחברון, מקום קברם של אברהם ואשתו שרה, על פי מסורות יהודיות, נוצריות ומוסלמיות.

## נקודות ציון עיקריות
* אורפה
* חרן
* שכם
* יריחו
* ירושלים
* בית לחם
* חברון
* נגב
## ראו גם
* שביל ישו
## לקריאה נוספת

* Feiler, Bruce (2005). *Abraham: A Journey to the Heart of Three Faiths*, William Morrow Paperbacks.
* Bonder, Nilton (2010). *Taking Off Your Shoes: The Abraham Path, A Path to the Other*, Trafford Publishing.


## קישורים חיצוניים
* 
* "10 of the best new walking trails". *National Geographic Traveller*.
* "Monumental change". *The Australian*.
* "Echoes of an ancient land along Turkey's Abraham Path". BBC Travel
* "How to plan a trek along the Abraham Path". Lonely Planet
* "Back to the Beginning with Christiane Amanpour". ABC News
* Simmons, Gail (July 7, 2011). "Follow in the Footsteps of Abraham". *[[טיים (מגזין)|Time]]*.
* "In Search of An Alternative Palestine". Al Jazeera
* 
* 
* 

## הערות שוליים

קטגוריה:אברהם
קטגוריה:לבנט
קטגוריה:מסלולי טיול בישראל
קודריבקה (כדורגל)

**מועדון כדורגל קודריבקה** (באוקראינית: **Футбольний клуб Кудрівка**) הוא מועדון כדורגל מהעיר קודריבקה שבמחוז צ'רניהיב באוקראינה. המשחק בליגת העל האוקראינית, המועדון נוסד ב-1982 ואצטדיון הבית שלו הוא הקודריבקה ארנה שמכיל 500 מקומות.

## היסטוריה
מועדון הכדורגל קודריבקה נוסד בעיר קודריבקה שבמחוז צ'רניהיב ביוני 1982. בעשורים הראשונים לאחר הקמתו שיחק בליגות המחוזיות של צ'רניהיב. ובשנים 2016, 2019, 2021 ו-2022 זכה בגביע המחוזי.

בשנת 2023 המועדון קיבל רישיון לשחק בליגה האוקראינית השנייה שהיא הליגה השלישית בחשיבותה באוקראינה, והמועדון החל לצרף מספר שחקנים כדי לחזק את הקבוצה. בשנת 2024 עבר המועדון לאירפין ואת עונת 2023/2024 סיימה קודריבקה במקום ה-7 בליגה. אך בסיום העונה נשיא המועדון רומן סולודארנקו רכש את המועדון ניבה בוזובה ששיחק בעונת 2023/2024 בליגה האוקראינית הראשונה שהיא ליגת המשנה האוקראינית, שתי הקבוצות התמזגו וקודריבקה עברה לשחק בליגת המשנה האוקראינית בעונת 2024/2025.

בליגת המשנה האוקראינית החלה הקבוצה לארח באצטדיון יובילייניי שבבוצ'ה. קודריבקה נכללה בבית ב', של עונת 2024/2025 בליגת המשנה האוקראינית, היא סיימה את הליגה במקום הראשון בבית ב' ועלתה לפלייאוף העלייה לליגת העל האוקראינית. בפלייאוף העלייה התמודדה קודריבקה נגד וורסקלה פולטבה בצמד משחקים, בית וחוץ, לאחר שכל קבוצה ניצחה משחק אחד ניגשו הקבוצות לדו-קרב פנדלים בו ניצחה קודריבקה ועלתה לראשונה בתולדותיה לליגת העל האוקראינית.

## קישורים חיצוניים
* 

* (in Ukrainian) Official website
## הערות שוליים

קטגוריה:קבוצות כדורגל אוקראיניות
קטגוריה:קבוצות כדורגל שהוקמו ב-1982
קטגוריה:קבוצות כדורגל ששיחקו בליגה הבכירה באוקראינה
טורנירי WTA 250

**טורנירי** **250 של סבב ה־WTA** (באנגלית: **WTA 250 tournaments**) הם סדרה של טורנירי טניס מקצועניים לנשים במסגרת סבב ה־WTA.
טורנירים אלה מהווים את הדרג הנמוך ביותר בסבב הראשי, מתחת ל־WTA 500 ול־WTA 1000, אך מעל רמות ה־WTA 125 ו־ITF – הפדרציה הבין-לאומית לטניס.

כל טורניר מסדרת ה־WTA 250 מעניק למנצחת 280 נקודות דירוג בסבב הנשים, והם נחשבים לחשובים עבור שחקניות צעירות, שחקניות מתפתחות ושחקניות המדורגות מחוץ לעשירייה הראשונה.
הסדרה הושקה רשמית בשנת 2021 כחלק מהרפורמה הכוללת במבנה סבב ה־WTA.
לפני כן, קטגוריה זו נקראה "International tournaments" (סדרת ה־WTA International).

## שמות בעבר
**2009–2020**
סדרת ה־WTA International (הדרג הנמוך בסבב)

**2021–הווה**
סדרת ה־WTA 250 (באנגלית: "WTA 250 tournaments")

## נקודות דירוג
נקודות דירוג המוענקות בטורנירי WTA 250:

## טורנירים נוכחיים
רשימת טורנירי WTA באתר הרשמי:

## השחקניות בעלות מספר התארים הרב ביותר (מאז 2021)
כתב **מודגש** מסמן שחקניות פעילות.

## קישורים חיצוניים
* אתר הטורנירים הרשמי של WTA
* רשימת הדירוגים של ה־WTA
* לוח טורנירי ITF ו־WTA משולב באתר ITF

## הערות שוליים

קטגוריה:תחרויות טניס
קטגוריה:2021 בספורט
3 כוסות מרטיני

"**3 כוסות מרטיני**" הוא סינגל מאת הזמר-יוצר הישראלי רותם חן, שיצא ב-21 באוקטובר 2025. השיר נכתב והולחן על ידי חן לצד אבי אוחיון ואופיר מול, ומהווה את הסינגל הראשון שלו לאחר הצלחת הלהיט "סרט כחול".

## רקע וכתיבה
לפני פריצתו כזמר, כתב חן שירים למספר אמנים בישראל. הוא חתום על להיטים שביצעו אייל גולן ("עיר נמל", "אהבה בקרטונים"), עומר אדם ("אקדח"), עדן בן זקן ("חיפשתי אותו בנרות") ונסרין קדרי ("למה לי למה לו"). לצד זאת, עבד בשנים האחרונות עם המפיק אופיר מלול. לדבריו, היו שירים שכתב וחשב לשמור לעצמו, אך העביר לאמנים אחרים כשהרגיש שאינם מתאימים לו באותה תקופה.

חן סיפר כי "3 כוסות מרטיני" עוסק ב"מישהי שכל אחד מכיר", דמות של אישה שמציגה חיים נוצצים וחופשיים כלפי חוץ, אך מרגישה ריקנות פנימית. לדבריו, היא "יכולה להעלות סטורי שהיא נהנית והיא בשיא, אבל בעצם בפנים הכל ריק לה, יכולה לצטט את רבי נחמן ואז להעלות תמונה חשופה מהים, והיא חיה עם זה בשלום". חן הדגיש כי השיר אינו שיפוטי אלא אמפתי, ומייצג את המתח שבין חיי בילוי וחשבון נפש, שהוא לדבריו גם הסיפור של כולנו.

## מיקומי שיא

## הערות שוליים

קטגוריה:שירי 2025
קטגוריה:סינגלים מ-2025
קטגוריה:שירים בעברית
קטגוריה:שירים שנכתבו על ידי אבי אוחיון
קטגוריה:שירים שהולחנו על ידי אבי אוחיון
קטגוריה:סינגלים בהוצאת די-מיוזיק
קטגוריה:סינגלים בהוצאת ליאם הפקות
אוליבר סמית'

**אוליבר המפטון סמית**' (באנגלית: **Oliver Hampton Smith**; 23 באוקטובר 1794 – 19 במרץ 1859) היה פוליטיקאי אמריקאי, אשר כיהן כחבר בית הנבחרים של ארצות הברית וכסנאטור מטעם אינדיאנה.

## ביוגרפיה
סמית' נולד ב-23 באוקטובר 1794 באי סמית', סמוך לעיר טרנטון שבניו ג'רזי (אם כי מקור אחר טוען שנולד בחוות המשפחה בעיירה Upper Makefield שבפנסילבניה). הוא למד בבתי הספר הציבוריים, עבר מערבה, ובשנת 1818 השתקע בלורנסבורג שבאינדיאנה. הוא למד משפטים, הוסמך לעריכת דין בשנת 1820, והחל לעסוק בעריכת דין בעיר קונרסוויל.

בין השנים 1822–1824 היה חבר בבית הנבחרים של אינדיאנה, ובין 1824–1825 שימש כתובע הראשי של המחוז השיפוטי השלישי. במסגרת תפקידו שימש כתובע הראשי במשפטם של אנדרו סוייר, ג'ון ברידג' האב ובנו, שהיו בין מבצעי "טבח פול קריק" הידוע.

ימין|ממוזער|250x250 פיקסלים|אלמהרסט, ביתו של סמית' בקונרסוויל
סמית' נבחר לבית הנבחרים של ארצות הברית בקונגרס ה־20, וכיהן מ-4 במרץ 1827 עד 3 במרץ 1829, אך לא נבחר מחדש בבחירות של 1828. לאחר מכן נבחר לסנאט של ארצות הברית מטעם המפלגה הוויגית וכיהן בו מ-4 במרץ 1837 ל־3 במרץ 1843. בתקופת כהונתו היה יושב־ראש ועדת החוקים (במהלך הקונגרס ה־26) וחבר בוועדת הקרקעות הציבוריות (במהלך הקונגרס ה־27).

לאחר שלא נבחר מחדש לסנאט, עבר סמית' לעיר אינדיאנפוליס, שם חזר לעסוק בעריכת דין. בשנת 1845 סירב להתמודד על משרת מושל אינדיאנה, ובמקום זאת פנה לעסקים בתחום הרכבות בעיר.

הוא נפטר באינדיאנפוליס ב-19 במרץ 1859 ונקבר בבית הקברות "קראון היל" בעיר.

## קישורים חיצוניים

* 
* 

קטגוריה:אמריקאים ילידי ניו ג'רזי
קטגוריה:חברי בית הנבחרים של ארצות הברית מאינדיאנה
קטגוריה:סנאטורים חברי המפלגה הוויגית
קטגוריה:חברי הסנאט של ארצות הברית מאינדיאנה
קטגוריה:אמריקאים שנולדו ב-1794
קטגוריה:אמריקאים שנפטרו ב-1859
קמפנאריו

**קמפנאריו** (בפורטוגזית: **Campanário**) היא קהילה אזרחית בעירייה ריביירה בראווה באי מדיירה שבפורטוגל. בשנת 2011 אוכלוסייתה מנתה 4,582 תושבים, בשטח של 11.74 קמ"ר.

## היסטוריה
החוקרים המוקדמים שהגיעו לאי מדיירה, עברו ליד צוק קאבו ג'יראו. וראו איון גבוה, צורתו יוצאת הדופן (שדמתה למגדל פעמונים) הביאה לשם קמפנאריו, שפרושו מפורטוגזית הוא מגדל פעמונים. מבחינה היסטורית, קמפנאריו כונה "אסם של הישגים" (בפורטוגזית: "celeiro das conquistas"), בשל חשיבותו בגידול דגנים שיוצאו לצפון אפריקה. מאז המאה ה-16, בנוסף לגידול חיטה ושיפון, שדות קמפנאריו היו מקור לערמונים, גם הם לייצוא.

חלק מהמסמכים מתייחסים ליישוב בקמפנריו בשנת 1556 ולקהילה בשנת 1698. רישומים עבור הקהילה סאו בראס בקמפנאריו החלו בשנת 1598 והם זמינים באינטרנט באתר "FamilySearch". הכנסייה המקומית נבנתה למעשה בשנת 1963, כדי להחליף כנסייה ישנה יותר שהושלמה בשנת 1683, בנוסף לכנסייה בשנת 1677.

עד 1835, הקהילה הייתה חלק מעיריית פונשל, אך הועברה לקמארה דה לובוס בין השנים 1835 ו-1914.

## גאוגרפיה
קמפנאריו, הקהילה השנייה בגודלה באוכלוסיית ריביירה בראוה, ממוקמת לאורך החוף הדרומי של העירייה.

## כלכלה
מתוך האוכלוסייה הפעילה, 35% עוסקים בחקלאות: תפוחי אדמה, כרמים, בננות, תפוזים ופירות טרופיים הם הרווחיים ביותר מבין הפעילויות העיקריות הללו. בתעשייה, בנייה, נגרות ונסורת, שירותי רכב וחציבה, שירותי מלט וחיתוך שיש הם עבודות אופייניות הקשורות לקהילה זו.

## קישורים חיצוניים

## הערות שוליים

קטגוריה:מדיירה
קטגוריה:פורטוגל: ערים
ח'רבת א-שג'רה

**ח'רבת א-שג'רה** (בערבית: **خربة الشجرة**) היא אתר ארכאולוגי הנמצא בשומרון בין העיר הפלסטינית סלפית להתנחלות והעיר הישראלית אריאל, בצד הישראלי של גדר ההפרדה. האתר ממוקם על גבי שלוחה המשתפלת לכיוון מערב, שטחו הוא כ-10 דונם וכיום הוא מכוסה כיום גלי אבנים המגיעים לגובה של עד 3–4 מטר מעל סביבתם, שנערמו על ידי חקלאים בעת המודרנית.

בשלהי המאה ה-19 ביקרו באתר אנשי הקרן לחקר ארץ ישראל ותיעדו בו שרידי עתיקות. בשנות ה-80 נחקר האתר במסגרת סקר דרום השומרון (אתר מס' 16-16/76/01) ונלקטו בו שברי כלי חרס המתוארכים בחלקם (כ-20%) לתקופת הברזל 1 (המאות ה-12–10 לפנה"ס) וברובם (כ-80%) לתקופת הברזל 2 (המאות ה-9–6 לפנה"ס), עת היה השומרון חלק מממלכת ישראל. כ-100 מ' מערבית לאתר נמצאת חורבה נוספת ללא שם (אצל פינקלשטיין ולדרמן מספרה הוא 16-16/76/02), שם הממצאים מתארכים כמעט ברובם רק לתקופת הברזל 2 וחרס אחד מהתקופה ההלניסטית (332–63 לפנה"ס).

ב-2006 נערכה בחלקו הדרומי של האתר חפירה מטעם קצין מטה ארכאולוגיה.

מדרום לחורבה נמצא האתר ח'רבת מורד, בו שרידים קדומים יותר, מתקופת הברונזה התיכונה.

הקמתה של גדר ההפרדה ניתקה את האתר מהעיר סלפית, וכמה מתושביה התלוננו הגבלת גישתם לשטחים חקלאיים בבעלותם הנמצאים באתר ובסביבתו.

## הערות שוליים

## קישורים חיצוניים
* 

קטגוריה:אתרים ארכאולוגיים בארץ ישראל
קטגוריה:השומרון: אתרים ארכאולוגיים
וולר טיילור

**וולר טיילור** (באנגלית: **Waller Taylor**; 7 בדצמבר 1775 – 26 באוגוסט 1826) היה מפקד צבאי, פוליטיקאי, ואחד משני הסנאטורים הראשונים של מדינת אינדיאנה.

## ביוגרפיה
טיילור נולד ב-7 בדצמבר 1775 במחוז לוננבורג שבווירג'יניה, שם בילה את כל ילדותו. הוא למד משפטים ושירת בבית הנבחרים של וירג'יניה בין השנים 1800–1802.

בשנת 1804 עבר לעיר וינסנס שבטריטוריית אינדיאנה, ועסק שם בעריכת דין. בשנת 1807 מונה לקנצלר של טריטוריית אינדיאנה, ובאותה שנה גם מונה למייג'ור במיליציה הטריטוריאלית. הוא לחם נגד שבטים אינדיאנים ושירת כעוזרו הצבאי של ויליאם הנרי הריסון במהלך מלחמת טקומסה (1809–1810). טיילור השתתף גם בקרב טיפקאנו.

במהלך מלחמת 1812 המשיך לשרת בצבא ארצות הברית והגיע לדרגת השליש הכללי (קצין מטה בכיר).

טיילור היה תומך נלהב בעבדות והאמין כי יש להתיר אותה באינדיאנה. בבחירות של 1809 איבדה מפלגת התומכים בעבדות את הרוב שלה, וטיילור היה בין המנסים להשיב לה את כוחה. בשנת 1812 התמודד על תפקיד נציג אינדיאנה בקונגרס, אך הובס בידי ג'ונתן ג'נינגס. במהלך מסע הבחירות התפרסם בשל מזגו החם, ואף אתגר את ג'נינגס לדו-קרב — הצעה שג'נינגס סירב לה.

בשנת 1816, עם הפיכתה של אינדיאנה למדינה, נבחר טיילור יחד עם ג'יימס נובל להיות שני הסנאטורים הראשונים מטעם המדינה בסנאט של ארצות הברית. בשנת 1818 נבחר לכהונה מלאה, ושירת עד תום כהונתו בשנת 1825.

במהלך כהונתו בסנאט נמנה טיילור עם התומכים בג'ון קווינסי אדמס והנרי קליי. הוא היה מזוהה עם המפלגה הדמוקרטית-רפובליקנית ועם המפלגה הלאומית הרפובליקנית.

מעט מאוד ידוע על שנותיו האחרונות. לאחר שעזב את הסנאט חזר לטירת לוננבורג שבווירג'יניה, ושם נפטר שנה מאוחר יותר, ב-26 באוגוסט 1826, מסיבות טבעיות.

טיילור נקבר באדמות משפחתו שבמחוז לוננבורג, וירג'יניה.

## קישורים חיצוניים

* 
* 

קטגוריה:אמריקאים ילידי וירג'יניה
קטגוריה:סנאטורים חברי המפלגה הדמוקרטית-רפובליקנית
קטגוריה:חברי הסנאט של ארצות הברית מאינדיאנה
קטגוריה:אמריקאים שנולדו ב-1775
קטגוריה:אמריקאים שנפטרו ב-1826
בוטיק השקרים

**בוטיק השקרים** הוא מחזה מאת יואל זילברג.

## עלילה
ג'קי וריטה נכנסים בליל חתונתם לדירתם החדשה שקנתה ריטה בצפון תל אביב. הבעל הטרי אינו מבין מאין היה לאשתו - בעלת בוטיק שגרה עד לחתונה בדירה עלובה - את הכסף לקנות דירה יקרה. הסבריה של האישה אינם משכנעים את הבעל.

בהדרגה הוא מבין ש"מישהו", שיש לו הרבה כסף, שותף עמו לא רק באישה, אלא גם בדירה ובבוטיק, ושאשתו לא סיפרה לו את כל האמת על עצמה. מתברר לו שהבוטיק שלה הוא למעשה "בוטיק שקרים".

במהלך ההצגה מגלה הבעל על אשתו דברים מפתיעים ומשעשעים. מכיוון ש"לשקר אין רגליים", גם האמת מתגלה בסופו של דבר והאמת היא שהשניים אוהבים זה את זו מאוד, ומחליטים כי מה שהיה בעבר שייך לעבר, ומה שחשוב באמת הוא אהבתם האמיתית.

## הפקה
ההצגה הועלתה לראשונה בשנת 1971 ורצה למעלה מ-650 פעמים לאחר מספר הצגות יונה אליאן החליפה את דליה פרידלנד בתפקידה בהצגה.

את שיר הנושא של ההצגה ביצע ששי קשת. השיר נכנס למצעד הפזמונים השבועי של הגל הקל ב-21 בפברואר 1972, צעד בו במשך 11 שבועות עד 8 במאי 1972, והגיע בשיאו למקום השני ב-3 באפריל 1972.

בשנת 1988 הועלתה גרסה נוספת של ההצגה בכיכובם של דן תורג'מן וענת עצמון. בשנת 2011 ארבעים שנה לאחר העלאת ההצגה המקורית, הועלתה גרסה מחודשת בכיכובם של סמי הורי וליאת אקטע.

## דמויות ושחקנים

### הגרסה הראשונה - 1971

### הגרסה השנייה - 1988

### הגרסה השלישית - 2011

## קישורים חיצוניים
* בוטיק השקרים, באתר mofa
* בוטיק השקרים, ראשון נט
* בוטיק השקרים, באתר joelsilberg
* 
* 
* 

## הערות שוליים

קטגוריה:מחזות ישראליים
קטגוריה:יואל זילברג
קטגוריה:מחזות משנות ה-1970
קטגוריה:יצירות משנת 1971
ח'רבת מורד

**ח'רבת מורד** היא אתר ארכאולוגי בשומרון הנמצא בין העיר הפלסטינית סלפית וההתנחלות והעיר הישראלית אריאל. האתר ששטחו 2.5 דונם שוכן על מדרון המשתפל לכיוון דרום, של שלוחה עליה נמצא האתר הסמוך ח'רבת א-סג'רה. באתר כיום נמצאים מספר גלי אבנים המכסים שרידים של מבנים עתיקים, כמו גם מדרגות חקלאיות. האתר שוכן מדרום לגדר ההפרדה, בצד של העיר סלפית.

בשנות ה-80 נחקר האתר במסגרת הסקר של דרום השומרון. מחצית מכלי החרס שתועדו באתר תוארכו לתקופת הברונזה התיכונה (המאות ה-20–15 לפנה"ס), מקצתם לתקופת הברזל 2, תקופת שלטון ממלכת ישראל (המאות ה-10–8 לפנה"ס). בנוסף נמצאו באתר שני שברי חרס, אחד מהתקופה הרומית (המאה ה-1 לפנה"ס עד המאה ה-3 לספירה) ואחד מהתקופה הביזנטית (המאות ה-4–7 לספירה).

## הערות שוליים

קטגוריה:השומרון: אתרים ארכאולוגיים
קטגוריה:אתרים ארכאולוגיים בארץ ישראל
אלישע האריס

**אלישע האריס** (באנגלית: **Elisha Harris**; ) היה פוליטיקאי אמריקאי מרוד איילנד, איש המפלגה הוויגית, ולאחר מכן המפלגה הרפובליקנית, שכיהן כסגן מושל רוד איילנד בשנים 1846–1847, ולאחר מכן ועד 1849 כמושל רוד איילנד ה-20.
## ראשית חייו
אלישע האריס נולד בקרנסטון שברוד איילנד, כבנם של ג'וזף האריס ושל קתרין (לבית גרין) האריס. הוא התחנך בבתי ספר מקומיים ובסמינר איסט גריניץ'. לאחר מכן הוא פתח בקריירה עסקית, ועבד בתחילה כמנהל חשבונות. בסופו של דבר הוא היה לבעלים של כמה חברות ייצור, בנקים ומיזמים אחרים, כולל כהונה כנשיא בנק צפון אמריקה בפרובידנס, והפעלת טחנת הכותנה בעיירה האריס ששתיהן נקראו על שמו.
## קריירה פוליטית
האריס היה פעיל בפוליטיקה במסגרת המפלגה הוויגית, וכיהן כמה תקופת כהונה בבית הנבחרים של רוד איילנד. ממאי 1846 ועד מאי 1847 הוא כיהן כסגן מושל רוד איילנד, ולאחר מכן ועד מאי 1849 כמושל רוד איילנד ה-20. במהלך כהונתו כמושל קידם האריס רפורמה במערכת החינוך ואת העבודות הציבוריות במדינה. ב-1848 הוא התמודד ללא הצלחה על תקופת כהונה נוספת כמושל, וכן בבחירות של 1850. באמצע שנות ה-50 של המאה ה-19, כאשר נוסדה המפלגה הרפובליקנית, היה האריס לחבר בה, ובבחירות לנשיאות של 1860 הוא היה חבר בחבר האלקטורים.

## חיים אישיים
האריס היה נשוי לשרה טיילור, ולשנים נולדו שלוש בנות ובן, שמתוכם שתי בנות הגיעו לגיל בגרות. בתו קתרין, נישאה להנרי האוורד, שגם הוא כיהן כמושל רוד איילנד ה-32 בשנים 1873–1875.

אלישע האריס נפטר בעיירה קובנטרי שברוד איילנד ב-1 בפברואר 1861. הוא נטמן בבית הקברות גרינווד שבעיירה.
## לקריאה נוספת

* Sobel, Robert, Raimo, John, eds. **[https://archive.org/details/biographicaldire0004unse/page/1342/mode/2up Biographical Directory of the Governors of the United States, 1789–1978, Vol. 4]**, Westport, Conn.; Meckler Books, 1978, pp. 1343–1344
* **[https://books.google.co.il/books?id=fd4DAAAAYAAJ&pg=PA391&hl=iw&source=gbs_selected_pages&cad=1#v=onepage&q&f=false  The National Cyclopedia of American Biography, Vol IX]**. James T. White and Company. 1899. p. 398.


## קישורים חיצוניים

* אלישע האריס באתר אגודת המושלים הלאומית 
* אלישע האריס באתר The Political Graveyard 
* 

קטגוריה:אמריקאים ילידי רוד איילנד
קטגוריה:קרנסטון: אישים
קטגוריה:מושלי רוד איילנד
קטגוריה:מושלי מדינות ארצות הברית מהמפלגה הוויגית
קטגוריה:סגני מושלי רוד איילנד
קטגוריה:חברי האספה הכללית של רוד איילנד
קטגוריה:אמריקאים שנולדו ב-1791
קטגוריה:אמריקאים שנפטרו ב-1861
קרלוש פורבש

**קרלוש רוברטו פורבש בורז'ש** (בפורטוגזית: **Carlos Roberto Forbs Borges**; נולד ב-19 במרץ 2004 בסינטרה שבפורטוגל) הוא כדורגלן פורטוגזי המשחק בעמדת קשר הכנף בקבוצת קלאב ברוז' מליגת העל הבלגית.

## קריירת מועדונים
פורבש גדל במחלקות הנוער של NADCC סינטרה, ספורטינג ליסבון ומנצ'סטר סיטי. ב-3 באוגוסט 2023 חתם על חוזה לחמש שנים באייאקס מליגת העל ההולנדית. ב-12 באוגוסט ערך את הופעת הבכורה שלו במועדון, בניצחון 1–4 על הראקלס אלמלו במסגרת המחזור הראשון בליגה לעונת 2023/2024. ב-21 בספטמבר הבקיע את שער הבכורה שלו במועדון, בתיקו 3-3 נגד אולימפיק מרסיי במסגרת שלב הבתים של הליגה האירופית לעונת 2023/2024. ב-3 בדצמבר הבקיע את שער הבכורה שלו בליגה, בניצחון 1–2 על אן.אה.סיי. ניימכן במסגרת המחזור ה-14 בליגה. בסך הכל ערך 22 הופעות ליגה במדי המועדון, בהן הבקיע שני שערים.

ב-30 באוגוסט 2024 הושאל לוולברהמפטון וונדררס מהפרמייר ליג למשך עונת 2024/2025. ב-15 בספטמבר ערך את הופעת הבכורה שלו במועדון, בהפסד 1–2 לניוקאסל יונייטד במסגרת המחזור הרביעי בליגה. בסך הכל ערך עשר הופעות ליגה במדי המועדון.

ב-17 ביולי 2025 חתם על חוזה לארבע שנים בקלאב ברוז' מליגת העל הבלגית.

## קריירה בין-לאומית
פורבש נולד בפורטוגל, ויש לו שורשים בגינאה ביסאו. הוא נכלל בסגל נבחרת פורטוגל עד גיל 21 לטורניר אליפות אירופה עד גיל 21 בשנת 2025, וערך שלוש הופעות בטורניר.

ב-8 בנובמבר 2025 זומן לראשונה לסגל נבחרת פורטוגל, לקראת משחקי מוקדמות מונדיאל 2026 נגד נבחרות אירלנד וארמניה.

## חיים אישיים
בעבר נודע כ**קרלוש בורז'ש** (בפורטוגזית: **Carlos Borges**), אך עם מעברו לאייאקס בחודש אוגוסט 2023 העדיף להשתמש בשם המשפחה של אמו ולהיקרא **קרלוש פורבש** (בפורטוגזית: **Carlos Forbs**).

## קישורים חיצוניים

## הערות שוליים

קטגוריה:כדורגלנים פורטוגזים
קטגוריה:קשרי כדורגל פורטוגזים
קטגוריה:כדורגלני אייאקס
קטגוריה:כדורגלני וולברהמפטון וונדררס
קטגוריה:כדורגלני קלאב ברוז'
קטגוריה:פורטוגזים שנולדו ב-2004
היא לא תדע (שיר של דודו אהרון)

"**היא לא תדע**" הוא סינגל שיווקי מאת הזמר-יוצר הישראלי דודו אהרון, שיצא ב-28 באוקטובר 2025 כשיר השני לקראת אלבומו החדש הצפוי לראות אור ב-18 בנובמבר 2025, "בדרך שלי". את השיר יצר אהרון יחד עם אבי אוחיון ומתן דרור. השיר עוסק במבט חיצוני על אישה שאינה מצליחה לראות את עצמה כפי שאחרים רואים אותה, והוא מתמקד בפער שבין היופי החיצוני לעולם הפנימי.

## על השיר
מילות השיר מתארות תחושת החמצה של אישה החיה את חייה מבלי לחוות אותם במלואם. השיר מתמקד בהיבט הרגשי של הניתוק הפנימי ובהתמודדות עם מציאות חיצונית תובענית. השילוב בין לחן איטי לבין ביצוע רגוע יוצר אווירה מלנכולית ואישית.

## ביקורות
העיתונאי עינב שיף כתב על השיר כי הוא נפתח בצליל המזכיר את הבלדות של להקת U2 משנות התשעים, ובמיוחד את הסגנון של השיר "One". לדבריו, בהמשך מצטרפים כלי נשיפה שמעניקים לשיר צבע המזכיר מוזיקה משנות השבעים, ולבסוף מופיע סולו גיטרה שמחזיר את המאזין לאווירת שנות השמונים. שיף תיאר את השיר כעבודה המשלבת בין סגנונות שונים ותקופות מוזיקליות, וציין כי התוצאה היא שיר שלם והרמוני המבליט את גישתו המוזיקלית של אהרון.

## מיקומי שיא

## הערות שוליים

קטגוריה:שירי דודו אהרון
קטגוריה:שירים בעברית
קטגוריה:שירים שנכתבו על ידי אבי אוחיון
קטגוריה:שירים שהולחנו על ידי אבי אוחיון
קטגוריה:שירים שהולחנו על ידי מתן דרור
קטגוריה:שירים שהופקו על ידי מתן דרור
קטגוריה:סינגלים שהגיעו למקום הראשון במצעד העברי של מדיה פורסט
מפלגת הירוקים-העבודה

**מפלגת הירוקים-העבודה** (בהולנדית: **GroenLinks-PvdA**; בקיצור: **GL-PvdA**; מילולית: **חרונלינקס-פביה**) היא מפלגה הולנדית אשר מאחדת את מפלגת הירוקים של הולנד ואת מפלגת העבודה של הולנד. האיחוד הוקם בידי ליליאן פלומן וג'ייס קלאבר בקבינט ההולנדי של 2021 ו-2022  והוא הוכרז ב-29 במרץ 2023. המפלגה נמצאת תחת הנהגתו של פרנס טימרמנס מאז 6 בדצמבר 2023.

למפלגת הירוקים-העבודה יש 20 מושבים באופוזיציה של בית הנבחרים של הולנד. בסנאט ההולנדי, הם מחזיקים ב-14 מושבים, והם המפלגה האופוזיציונית הגדולה ביותר בסנאט. בבחירות הפרלמנטריות בהולנד ב-2025, מפגלת הירוקים-העבודה קיבלה 20 מושבים, 5 מושבים פחות מבבחירות הפרלמנטריות בהולנד ב-2023.

## אידאולוגיה
GL-PvdA מתנגדים לשימוש באנרגיה גרעינית וקוראים לאמברגו נשק על ישראל הכולל "חלקים מכיפת ברזל". המפלגה קוראת להפחתת מספר מבקשי מקלט הנכנסים להולנד.

פרנס טימרמנס קרא לממשלת הולנד להכיר במדינה פלסטינית ולפעול למען מאבק בשינוי האקלים לשם קידום תעשייה וחקלאות ידידותיים לסביבה. אחת ממטרות המפלגה היא הגעה לפליטת גזי חממה אפסית עד 2050.

## קישורים חיצוניים
* 

## הערות שוליים

קטגוריה:הולנד: מפלגות
קטגוריה:הולנד: מפלגות סוציאליסטיות
קטגוריה:הולנד: מפלגות ליברליות
קטגוריה:מפלגות שהוקמו ב-2023
הומר קייפהארט

**הומר ארל קייפהארט** (באנגלית: **Homer Earl Capehart**; 6 ביוני 1897 – 3 בספטמבר 1979) היה איש עסקים ופוליטיקאי אמריקאי ממדינת אינדיאנה. לאחר ששירת בצבא ארצות הברית במלחמת העולם הראשונה, התפרסם כחלוץ בתעשיית הג'וקבוקסים (מכשירי הנגינה האוטומטיים). לאחר מכן כיהן במשך 18 שנה (1945–1963) כסנאטור רפובליקני מאינדיאנה. בתחילה דגל בבדלנות אמריקנית בענייני חוץ, אך בהמשך אימץ גישה בינלאומית יותר. הוא פרש מהחיים הפוליטיים לאחר שהובס בפער קטן בבחירות 1962.

## ביוגרפיה
### ראשית חייו
קייפהארט נולד ב-6 ביוני 1897 בעיירה אלג'ירס שבמחוז פייק, אינדיאנה, למשפחת חקלאים. במלחמת העולם הראשונה התגייס לצבא ארצות הברית, שירת בחיל הרגלים ובחיל האספקה, ושוחרר בדרגת סמל בשנת 1919.

### קריירה עסקית
קייפהארט נחשב ל"אבי תעשיית הג'וקבוקס". הוא עבד בחברת Holcomb & Hoke שייצרה פטיפונים ומכונות פופקורן, וב־1928 הקים חברה משלו. ב־1931 הודח ממנה על ידי משקיעים, אך המשיך לפתח מכשירי נגינה אוטומטיים בחברה חדשה שהקים בשם Packard, שפיתחה מנגנון החלפת תקליטים אוטומטי ומכרה אותו לחברת וורליצר (Wurlitzer).

### קריירה פוליטית
הונו הרב ותהילתו בתחום התעשייה אפשרו לו להיכנס לפוליטיקה הארצית. ב־1938 ארגן כנס רפובליקני גדול בחוותו באינדיאנה שנחשב לנקודת מפנה במפלגה. הוא נבחר לסנאט ב־1944, וניצח שוב ב־1950 וב־1956.

בתחילה תמך בקו מתון כלפי יפן בסוף מלחמת העולם השנייה, אך לאחר מכן ביקר בחריפות את ממשל טרומן, ואף האשים את הנשיא טרומן ואת הגנרל אייזנהאואר במדיניות שגרמה לסבל בגרמניה לאחר המלחמה.

בשנות ה־50 הסתכסך עם עמיתו לסנאט ויליאם ג'נר, שהתנגד למדיניות החוץ של הנשיא אייזנהאואר. קייפהארט, שהיה בתחילה בדלן, הפך בהדרגה לתומך במדיניות בינלאומית פעילה יותר.

ב־1962 זכה לשיא פרסומו כאשר התריע מפני הצבת טילים סובייטיים בקובה, עוד לפני שהתגלו הצילומים הרשמיים של מטוסי הריגול. הנשיא קנדי בתחילה לעג לו, אך בהמשך התברר שצדק, והוא נחשב בדיעבד לאחד הראשונים שהזהירו מפני משבר הטילים בקובה.

קייפהארט תמך בבנייה של דיור צבאי לאחר מלחמת העולם השנייה, אך התנגד לתוכניות רווחה חברתית שנתפסו בעיניו כסוציאליסטיות. הוא הציע ב־1955 לצמצם את מספר יחידות הדיור הציבורי שהממשל תכנן לבנות, אך הצעתו נכשלה.

הוא הצביע בעד חוק זכויות האזרח של 1957 ובעד זה של 1960, אך לא הצביע על התיקון ה־24 לחוקה. הוא גם תמך בחקיקה למען אוויר נקי ושירת לזמן קצר בוועדת הסנאט לחקירת שחיתויות בעבודה, לצד הסנאטורים קנדי, גולדווטר ומונדט.

### בערוב ימיו
בבחירות 1962 הפסיד בפער קטן לסנאטור הצעיר בירץ' ביי ופרש מהפוליטיקה. הוא חזר לעסקים ולחקלאות באינדיאנה, אך המשיך לייעץ בענייני מדיניות. לאחר פרשת ווטרגייט ביקר בחריפות את הנשיא ניקסון.

קייפהארט נפטר ב-3 בספטמבר 1979 בגיל 82 ונקבר בבית העלמין קראון היל באינדיאנפוליס.

בניין מינטון־קייפהארט הפדרלי במרכז אינדיאנפוליס נקרא על שמו, וכן חדר באוניברסיטת ריד שהכיל בעבר פטיפון שתרם.

בנו תומאס קייפהארט וכלתו נהרגו בתאונת מטוס באיי הבהאמה בשנת 1960.

## קישורים חיצוניים

* 
* 

קטגוריה:אמריקאים ילידי אינדיאנה
קטגוריה:אנשי הכוחות המזוינים של ארצות הברית במלחמת העולם הראשונה
קטגוריה:חברי הסנאט של ארצות הברית מאינדיאנה
קטגוריה:סנאטורים חברי המפלגה הרפובליקנית
קטגוריה:אמריקאים שנולדו ב-1897
קטגוריה:אמריקאים שנפטרו ב-1979
סמואל דילון ג'קסון

**סמואל דילון ג'קסון** (באנגלית: **Samuel Dillon Jackson**; 28 במאי 1895 – 8 במרץ 1951) היה עורך דין ופוליטיקאי אמריקאי ממדינת אינדיאנה. הוא כיהן כתובע הכללי של אינדיאנה בשנים 1940–1941, וכיהן תקופה קצרה כחבר הסנאט של ארצות הברית בשנת 1944.

## ביוגרפיה
### ראשית חייו
ג'קסון נולד ב-28 במאי 1895 בעיירה לאפייט שבמחוז אלן, אינדיאנה, והיה בנם של הכומר ג'וזאיה ה. ג'קסון ושל מיני (ויטרברגר) ג'קסון. הוא התחנך בבתי הספר הציבוריים של פורט ווין, והשלים את לימודיו בבית הספר התיכון המרכזי של העיר בשנת 1914. באותה שנה גם התחתן עם אנה פרן בנט, ולשניים נולדו שלושה ילדים. לאחר מכן למד משפטים בבית הספר למשפטים של אינדיאנה (כיום אוניברסיטת אינדיאנה ע"ש רוברט ה. מקיני), שם קיבל תואר במשפטים בשנת 1917. באותה שנה הוסמך לעריכת דין, אך דחה את תחילת הקריירה המשפטית שלו כדי להתגייס לצבא במלחמת העולם הראשונה.

### שירות צבאי במלחמת העולם הראשונה
ג'קסון התגייס לצבא ארצות הברית בשנת 1917, השתתף בקורס קצינים בבסיס פורט בנג'מין הריסון, והוסמך כלוטננט משנה בחיל הרגלים. הוא שובץ לתפקידים משפטיים במשרד השופט הצבאי בבסיס קמפ זאכרי טיילור שבקנטקי. במהלך המלחמה קודם לדרגת לוטננט ראשון ולאחר מכן לקפטן, ושוחרר באפריל 1919.

### תחילת הקריירה המשפטית והפוליטית
לאחר שירותו הצבאי פתח משרד עורכי דין בפורט ויין, שעם הזמן הפך למשרד "ג'קסון, לונגפלו וג'קסון". בשנים 1919–1920 שימש כמפקח משנה על מפקד האוכלוסין במחוז הקונגרס ה־12 של אינדיאנה. בהיותו חבר המפלגה הדמוקרטית, כיהן כתובע מחוז אלן בשנים 1924–1927. בשנת 1928 התמודד על מושב בבית הנבחרים של ארצות הברית אך הפסיד למועמד הרפובליקני .

בהמשך נשאר פעיל במפלגה הדמוקרטית, עמד בראש לשכת הדוברים של המפלגה באינדיאנה בשנת 1934, ושימש כיו"ר הקבוע של ועידת המפלגה המדינתית בשנת 1936. ביולי 1940 מונה לתובע הכללי של אינדיאנה, והחליף את עורך הדין אומר ג'קסון שנפטר.

### קריירה פוליטית
ב־28 בינואר 1944 מונה ג'קסון לסנאטור מטעם אינדיאנה, במקומו של פרדריק ואן נויס שנפטר. הוא כיהן עד 13 בנובמבר 1944, אך לא התמודד על כהונה נוספת. באותה שנה שימש גם כיו"ר הקבוע של הוועדה הדמוקרטית הלאומית.

ב־1944 היה מועמד המפלגה הדמוקרטית למשרת מושל אינדיאנה, אך הפסיד למועמד הרפובליקני רלף גייטס. לאחר מכן חזר לעסוק בעריכת דין בפורט ויין.

בשנת 1946 מונה לתפקיד ניהולי באיגוד הלאומי לבורסות סחורות, שבו פיקח על תוכנית להסדרה עצמית של המסחר בבורסות הסחורות בשיקגו, מיניאפוליס, קנזס סיטי וניו יורק.

### מותו
ג'קסון נפטר בפורט ווין ב־8 במרץ 1951, ונקבר בבית העלמין לינדנווד בעיר.

## קישורים חיצוניים

* 
* 

קטגוריה:אמריקאים ילידי אינדיאנה
קטגוריה:אנשי הכוחות המזוינים של ארצות הברית במלחמת העולם הראשונה
קטגוריה:התובעים הכלליים של אינדיאנה
קטגוריה:חברי הסנאט של ארצות הברית מאינדיאנה
קטגוריה:סנאטורים חברי המפלגה הדמוקרטית
קטגוריה:אמריקאים שנולדו ב-1895
קטגוריה:אמריקאים שנפטרו ב-1951
בעזרת השם (שיר)

"**בעזרת השם**" הוא סינגל מאת הזמר-יוצר הישראלי כפיר צפריר, שיצא ב-20 באוקטובר 2025. את השיר כתבו והלחינו צפריר, הדס דגול שמרלינג ואמיר אהרון, שגם הפיק אותו יחד עם צפריר. השיר מתואר כשיר אהבה למדינת ישראל, המבטא אמונה, נאמנות ותקווה לעתיד טוב יותר.

## רקע והפקה
"בעזרת השם" זכה להצלחה נרחבת ברשתות החברתיות עוד לפני השקתו הרשמית, בעיקר בזכות סרטון טיקטוק של יובל לוי, זוכה "האח הגדול עונה 15", שבו השתמש בקטע מהשיר שצבר קרוב למיליון צפיות. בעקבות הפופולריות, הוזמן לוי להשתתף בקליפ הרשמי של השיר.

השיר נכתב בהשראת מצב המדינה ונועד, לדברי צפריר, לבטא אהבה אליה גם ברגעי משבר. צפריר תיאר את כתיבת השיר כך: "אני כותב למדינה כמו לאישה אהובה ושר לה שאני מבין לליבה ולמצבה. אני רוצה שהיא תדע שאני מאחוריה, שאני מאוהב בה, ובעזרת השם, למרות המלחמה שלנו על הצדק שלנו, הכל יסתדר בסוף לטובה".

## תוכן וקליפ
מילות השיר משלבות ביטויים של אמונה ותקווה, ומדגישות את הרצון לראות אור גם בזמנים קשים. בין השורות ניכרת אהבה למדינה ותחושת נאמנות, עם מסר אופטימי של אחדות. מילות השיר כוללות משפטים כמו: "מודה כל עוד אני נושם / על הקושי תודה רבה / הכל מתהפך לטובה / ובעזרת השם / כל מכשול בסוף ישתלם / גם אם הדרך ארוכה / האמונה שלי חזקה".

הקליפ לשיר, שבו משתתפים יובל לוי, אוולין הגואל ויובל לבקובסקי ויענקי וולס מציג ארבע דמויות, מילואימניק ואמו (לוי והגואל), חרדי (וולס) ומפגינה למען צדק חברתי (לבקובסקי), הנפגשות בסופו של דבר בבית משותף ומתגלות כאחים. המסר המרכזי הוא אחדות בין חלקי החברה הישראלית וההכרה בכך שעם ישראל הוא משפחה אחת.

## מיקומי שיא

## הערות שוליים

קטגוריה:שירי כפיר צפריר
קטגוריה:שירים בעברית
קטגוריה:שירי מלחמת חרבות ברזל
קטגוריה:סינגלים בהוצאת די-מיוזיק
פרדריק ואן נויס

**פרדריק ואן נויס** (באנגלית: **Frederick Van Nuys**; 16 באפריל 1874 – 25 בינואר 1944) היה פוליטיקאי אמריקאי, אשר כיהן כחבר הסנאט של ארצות הברית מטעם אינדיאנה.

## ביוגרפיה
ואן נויס נולד ב-16 באפריל 1874 בפאלמות' שבאינדיאנה, למד בבתי ספר ציבוריים והשלים את לימודיו במכללת ארלהאם בריצ'מונד, אינדיאנה בשנת 1898, ואת לימודי המשפטים בבית הספר למשפטים של אינדיאנה (כיום אוניברסיטת אינדיאנה ע"ש רוברט ה. מקיני) בשנת 1900. הוא הוסמך כעורך דין באותה שנה והחל את פעילותו המשפטית בשלביוויל, ולאחר מכן עבר לאנדרסון. בין השנים 1906–1910 כיהן כתובע מחוזי במחוז מדיסון, ובין 1913 ל־1916 היה חבר בסנאט של אינדיאנה, כאשר בשנת 1915 אף כיהן כנשיא זמני של הסנאט. בשנת 1916 עבר לאינדיאנפוליס והמשיך לעסוק במשפטים; בין 1920 ל־1922 כיהן כתובע פדרלי עבור מחוז אינדיאנה.

לפי ראיון ב־Literary Digest, הוא נהג להגות את שמו הפרטי "ואן נייס".

ואן נויס נבחר לסנאט של ארצות הברית בשנת 1932 כמועמד המפלגה הדמוקרטית, כשהביס את הסנאטור הוותיק ומנהיג הרוב בסנאט, ג'יימס אלי ווטסון. הוא התנגד לתיקון ה-18 לחוקה ודרש שינוי בחוק וולסטד. בשנת 1937 הצטרף לסנאטור רוברט פ. וגנר האב בהצגת חוק נגד לינצ'ים בסנאט. בית הנבחרים אישר חוק דומה (HR 1507) ברוב ניכר של 277–120, אך החוק לא עבר בסנאט בשל דרך שבה ועדת המשפטים של הסנאט שינתה את נוסח החוק.

במהלך כהונתו בסנאט שימש כיו"ר ועדת ההוצאות במשרדים המנהליים (הקונגרס ה־76) וכחבר בוועדת המשפטים (הקונגרס ה־77 וה־78).

על אף שהיה דמוקרטי שנבחר כחלק מניצחון נרחב של פרנקלין רוזוולט, ואן נויס לא תמיד תמך במדיניות הניו דיל והתנגד לתוכנית הנשיא להרחיב את בית המשפט העליון של ארצות הברית. כמו כן, שמר מרחק ממערכת הפוליטיקה של המפלגה הדמוקרטית של אינדיאנה והתנגד למינויים פוליטיים של המפלגה. עמדותיו הביאו חלק מהכוחות במפלגה הדמוקרטית, כולל AFL–CIO, להתנגד למועמדותו מחדש בשנת 1938. נאמני המושלים פול מקנאט ומ. קליפורד טאונסנד ניסו "להדיח" אותו מהסנאט, צעד שהתקבל בברכה על ידי ממשל רוזוולט.

לאחר שתחילה איים להתמודד כעצמאי, קיבל תמיכה למועמדות הדמוקרטית והתמודד מול המו"ל הרפובליקני ריימונד ויליס בבחירות הכלליות. ואן נויס ניצח בהפרש של 5,100 קולות בלבד, מה שהוביל את ויליס לערער בפני הסנאט ולבקש ספירה מחודשת, בטענה לאי־סדרים בבחירות. הסנאט דחה את הבקשה, בנימוק שהקולות המושפעים לא היו משנים את התוצאה.

בשנת 1943 ניתוח סודי של ישעיה ברלין על ועדת החוץ של הסנאט עבור משרד החוץ הבריטי ציין על ואן נויס:

ואן נויס נפטר ב־25 בינואר 1944, בביתו בווינה שבווירג'יניה, לאחר מחלה קצרה, ונקבר בבית הקברות East Maplewood באנדרסון, אינדיאנה. המושל הנרי שריקר מינה את סמואל דילון ג'קסון למלא את מקומו בסנאט.

## קישורים חיצוניים

* 
* 

## הערות שוליים

קטגוריה:אמריקאים ילידי אינדיאנה
קטגוריה:בוגרי מכללת ארלהאם
קטגוריה:חברי הסנאט של ארצות הברית מאינדיאנה
קטגוריה:סנאטורים חברי המפלגה הדמוקרטית
קטגוריה:אמריקאים שנולדו ב-1874
קטגוריה:אמריקאים שנפטרו ב-1944
ג'יימס אלי ווטסון

**ג'יימס אלי ווטסון** (באנגלית: **James Eli Watson**; 2 בנובמבר 1864 – 29 ביולי 1948) היה פוליטיקאי אמריקאי, אשר כיהן כחבר בית הנבחרים של ארצות הברית וכסנאטור מטעם אינדיאנה, והיה השני שכיהן בתפקיד מנהיג הרוב בסנאט באופן רשמי.

## ביוגרפיה
### ראשית חייו
ווטסון נולד ב-2 בנובמבר 1864 בווינצ'סטר שבאינדיאנה, כאחד משישה ילדים. אביו היה עורך דין, חבר בית הנבחרים המדינתי מטעם המפלגה הרפובליקנית, ועורך-בעלים של עיתון מקומי, Winchester Herald. בגיל 12 ליווה ווטסון את אביו לוועידה הלאומית של המפלגה הרפובליקנית ב-1876.

ווטסון למד באוניברסיטת דה-פו בגרינקאסטל, אינדיאנה, והשלים את לימודיו ב-1886. לאחר מכן למד משפטים, התקבל ללשכת עורכי הדין ב-1886 והצטרף למשרד עורכי הדין של אביו.

### קריירה פוליטית
במהלך שנות ה-80 של המאה ה-19, תמך ווטסון במועמדים רפובליקנים ועבר לרושוויל, אינדיאנה, ב-1893.

### כהונה בבית הנבחרים
ב-1894 נבחר לייצג את מחוז הקונגרס הרביעי של אינדיאנה בבית הנבחרים של ארצות הברית (הקונגרס ה-54), והביס את המועמד הדמוקרטי , בין השאר בזכות ידיעת גרמנית – שפת רוב הבוחרים שלו.

הוא הפסיד להולמן ב-1896, אך נבחר שוב ב-1898 מטעם המחוז הקונגרס השישי של אינדיאנה והמשיך לכהן בקונגרסים ה-56 עד ה-60 (1899–1909).

ווטסון הפך לידו הימנית של יו"ר בית הנבחרים  והיה תחת חסותו, קיבל את תפקיד המצליף ואיזן את המדיניות המפלגתית. ווטסון היה ידוע כ"מספר סיפורים מרתק" ושחקן פוקר, וכך משך אליו חברים משני הצדדים.

### קריירה לאחר הקונגרס
ווטסון עזב את בית הנבחרים כדי להתמודד על משרת מושל אינדיאנה ב-1908. בהתנגדות לארגוני העבודה, הפסיד למועמד הדמוקרטי תומאס מרשל, סגן הנשיא בעתיד תחת וודרו וילסון. לאחר מכן חזר לעסוק במשפטים ברושוויל, אך המשיך להשפיע על הפוליטיקה בוושינגטון.

### כהונה בסנאט של ארצות הברית
ב-1916 נבחר לסנאט בהתמודדות מול ג'ון קרן הדמוקרטי. הוא נבחר מחדש ב-1920 וב-1926, וכיהן עד 1933. במהלך כהונתו היה מנהיג הרוב בסנאט בשנים 1929–1933, יו"ר ועדת זכות הצבעה לנשים (1919–1921), יו"ר ועדת תיקון חוקים (1919–1921), יו"ר ועדת חקיקת חוקים (1923–1925), יו"ר ועדת המסחר בין המדינות (1925–1929), ויו"ר הסיעה הרפובליקנית (1929–1933).

ב-1929 הוגש נגדו תביעה בה נטען כי אילץ אדם לחתום על הצהרה ובה הכחשה על השתתפות בקו קלוקס קלאן. ב-1932 הדמוקרטים זכו בבחירות והדיחו את ווטסון מהסנאט.

### חזרה למגזר הפרטי
לאחר הבחירות, המשיך ווטסון לעסוק במשפטים ולשמור על השפעה בפוליטיקה של אינדיאנה. הוא נודע כאיש רפובליקני משפיע במדינה.

### מוות וקבורה
ווטסון נפטר ב-29 ביולי 1948 בוושינגטון בגיל 83. טקס ההלוויה נערך על ידי הד"ר פרדריק בראון האריס, כומר הסנאט לשעבר. הוא נקבר בבית הקברות Cedar Hill ב-Suitland, מרילנד.

## קישורים חיצוניים

*
*

קטגוריה:אמריקאים ילידי אינדיאנה
קטגוריה:בוגרי אוניברסיטת דה-פו
קטגוריה:חברי בית הנבחרים של ארצות הברית מאינדיאנה
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:חברי הסנאט של ארצות הברית מאינדיאנה
קטגוריה:סנאטורים חברי המפלגה הרפובליקנית
קטגוריה:מועמדים לנשיאות ארצות הברית ב-1920
קטגוריה:אמריקאים שנולדו ב-1864
קטגוריה:אמריקאים שנפטרו ב-1948
סגן מושל מרילנד

**סגן מושל מרילנד** (באנגלית: **Lieutenant Governor of Maryland**) הוא התפקיד השני בחשיבותו הפוליטית במדינת מרילנד שבארצות הברית. סגן המושל הוא הראשון בסדר הירושה של מושל מרילנד, ומתמנה למושל אם זה האחרון נפטר, מתפטר, או מודח מתפקידו.

משרתו של סגן המושל נוצרה עם תיקון חוקת המדינה ב-1970, לאחר שהייתה קיימת בעבר בשנות ה-60 של המאה ה-19. סגנית המושל ה-10 והנוכחית של מרילנד היא ארונה מילר הדמוקרטית, שהחלה את כהונתה ב-18 בינואר 2023.

## היסטוריה
התפקיד נוצר לראשונה בחוקת מרילנד משנת 1864. במסגרת שיטת הממשל תחת חוקה זו שימש סגן המושל כנשיא הסנאט של מרילנד, והיה אמור להיכנס לתפקיד המושל במקרה שהמושל המכהן נפטר, התפטר, הודח או ייפסל מכהונה. החוקה הנוכחית של המדינה, שהתקבלה בשנת 1867, ביטלה את מוסד סגן המושל. עם זאת, במשאל עם שנערך במרילנד ב-3 בנובמבר 1970, הוקם התפקיד מחדש במסגרת תיקון חוקתי שאושרר במשאל העם.

## חובות וסמכויות
לפי התיקון החוקתי מ-1970, סגן המושל  לפיכך, מוסד סגן המושל במרילנד חלש מזה שבמדינות אחרות אחדות (אם כי לא בכולן). למשל, במדינות רבות — ובראשן טקסס — משמש סגן המושל כנשיא הסנאט המדינתי, ובקליפורניה הוא נוטל על עצמו את סמכויות המושל כולן כאשר המושל מחוץ למדינה. בשתי מדינות אלו, כמו גם באחרות, נבחר סגן המושל באופן עצמאי מן המושל.

בפועל, סגן מושל מרילנד משתתף תדיר בישיבות הקבינט, עומד בראש ועדות שונות וצוותי משימה, מייצג את המדינה בטקסים ובאירועים — עם המושל או בלעדיו — ומשמש יועץ פוליטי למושל. במקרה בו המושל נפטר, מתפטר או מודח מתפקידו (בעקבות הרשעה בהליך הדחה), נכנס סגן המושל לתפקיד המושל באופן מידי. כאשר נוצר ואקום בתפקיד סגן המושל, ממנה המושל לתפקיד את איש אמונו בתנאי שזה אושר ברוב קולות האספה הכללית של מרילנד.

## בחירות
במדינת מרילנד סגן המושל נבחר בבחירות האמצע אחת לארבע שנים – דהיינו בשנים זוגיות שלא מתקיימות בהן הבחירות לנשיאות ארצות הברית (למשל 2026, 2030, 2034 וכן הלאה). על-פי החוק המדינתי, טקס ההשבעה של סגן המושל מתקיים תמיד ביום רביעי השלישי של חודש ינואר שלאחר הבחירות.

במרילנד נבחרים המושל וסגנו בכרטיס  משותף. במקרה של שוויון בתוצאות הבחירות, מתכנסת האספה הכללית ובוחרת את בעלי תפקידים אלה מתוך המועמדים שנוצר ביניהם שוויון.

## קישורים חיצוניים

* 

## הערות שוליים

מרילנד
*
קטגוריה:מרילנד
ג'יימס המנוויי

**ג'יימס אלכסנדר המנוויי** (באנגלית: **James Alexander Hemenway**; 8 במרץ 1860 – 10 בפברואר 1923) היה עורך דין ופוליטיקאי אמריקאי שכיהן כחבר בית הנבחרים של ארצות הברית בין השנים 1895 ל-1905, וכסנאטור מטעם אינדיאנה בין השנים 1905 ל-1909.

## ביוגרפיה
המנוויי נולד ב-8 במרץ 1860 בבונוויל שבאינדיאנה, למד בבתי הספר הציבוריים, למד משפטים, התקבל ללשכת עורכי הדין והחל לעסוק בעריכת דין בבונוויל בשנת 1885.

בין השנים 1886–1890 כיהן כתובע מחוזי במחוז השיפוט השני של אינדיאנה.

הוא נבחר מטעם המפלגה הרפובליקנית לבית הנבחרים של ארצות הברית בקונגרס ה-54 ובחמשת הקונגרסים הבאים, וכיהן מ-4 במרץ 1895 עד התפטרותו ב-3 במרץ 1905, בסיום הקונגרס ה-58, לאחר שנבחר לסנאט. במהלך כהונתו בבית הנבחרים כיהן כיו"ר ועדת התקציבים (קונגרס ה-58).

המנוויי נבחר לסנאט למלא את המושב שהתפנה בעקבות התפטרותו של צ'ארלס וורן פיירבנקס וכיהן בסנאט מ-4 במרץ 1905 עד 3 במרץ 1909. הוא ניסה להיבחר מחדש אך לא הצליח. במהלך כהונתו בסנאט כיהן כיו"ר ועדת האוניברסיטה של ארצות הברית (קונגרס ה-59 וה-60).

לאחר שסיים את כהונתו בסנאט חזר לעסוק בעריכת דין בבונוויל. הוא תרם בנדיבות לכנסייה הפרסביטריאנית העתיקה בבונוויל, שבה משפחתו השתייכה לדורות.

הוא נפטר ב-10 בפברואר 1923 במיאמי שבפלורידה, ונקבר בבית הקברות מייפל גרוב בבונוויל.

הקהילה המנוויי במיזורי נקראת על שמו.

## קישורים חיצוניים

* 
* 

קטגוריה:אמריקאים ילידי אינדיאנה
קטגוריה:עורכי דין אמריקאים במאה ה-19
קטגוריה:תובעים אמריקאים
קטגוריה:חברי בית הנבחרים של ארצות הברית מאינדיאנה
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:חברי הסנאט של ארצות הברית מאינדיאנה
קטגוריה:סנאטורים חברי המפלגה הרפובליקנית
קטגוריה:אמריקאים שנולדו ב-1860
קטגוריה:אמריקאים שנפטרו ב-1923
וולטר סטרלינג

קפטן **סר וולטר סטרלינג** (באנגלית: **Sir Walter Stirling**; 18 במאי 1718 – 24 בנובמבר 1786) היה קצין בכיר ובעל קריירה ימית ב, מן הדמויות הבולטות בקרב קציני הצי במאה ה-18.

## קורות חייו
סטרלינג נולד בשנת 1718 והצטרף לשורות הצי המלכותי הבריטי בגיל צעיר, בתקופה שבה היה הצי לאחת ממערכות השלטון המרכזיות של האימפריה הבריטית. הוא שימש בתפקיד ייחודי שכונה "קפטן המפקח על גיוס המלחים במצודת לונדון" (The Regulating Captain of the Impress at the Tower), תפקיד בעל חשיבות מנהלית וצבאית רמה, שכלל אחריות על ארגון כוח האדם הימי של הצי באזור הבירה.

ב-30 באוקטובר 1753 נישא סטרלינג לדורותי וילינג, בתו של הסוחר והמדינאי צ'ארלס וילינג מפילדלפיה, מן המשפחות הבולטות במושבות הבריטיות באמריקה. על פי המסורת המשפחתית, היה סטרלינג בין המשפיעים על החלטת משפחתו של הוריישו נלסון לאפשר לבנם להצטרף לשורות הצי, אירוע אשר נחשב לראשית דרכו של אחד מגדולי האדמירלים בתולדות בריטניה.

בשנותיו המאוחרות יותר הוצע לו מינוי רם דרג כמושל הליפקס, אולם ההזדמנות לא התממשה, מאחר שבאותה עת שהה בביקור משפחתי בסקוטלנד. בשנת 1780 מונה למפקד אוניית הקו גיברלטר ונטל חלק במבצע הצבאי לכיבוש האי סנט אוסטטיוס מידי ההולנדים, במסגרת מלחמת הולנד–אנגליה הרביעית, תחת פיקודו של האדמירל ג'ורג' ברידג'ס רודני. בתום הקרב הופקד בידיו הכבוד לשוב לבריטניה כשהוא נושא את הדיווחים הרשמיים על הניצחון, ועל מסירותו זו זכה לתואר האבירות עם שובו ללונדון.

בשנת 1783 מונה סטרלינג למפקד העליון של צי נור (Commander-in-Chief, The Nore), אחד המרכזים הימיים האסטרטגיים של הצי המלכותי. בביקור רשמי שערך המלך ג'ורג' השלישי באוניות שבפיקודו, התרשם המלך עמוקות מן המשמעת, הסדר והקפדנות שאפיינו את שייטיו, והציע להעניק לסטרלינג תואר ברונט כאות הוקרה על שירותו. סטרלינג, שנודע בצניעותו ובנאמנותו המוחלטת לכתר, דחה את ההצעה, אולם בנו הבכור, שנשא אף הוא את שמו, תבע את הזכות לתואר לאחר פטירת אביו והוכר כ"סר וולטר סטרלינג, הברונט הראשון מפסקיין".

סטרלינג הלך לעולמו בלונדון בנובמבר 1786. בנו השני, צ'ארלס סטרלינג, המשיך את דרכו הימית והגיע לדרגת אדמירל בצי המלכותי, ואילו נכדו, ג'יימס סטרלינג, בנה של בתו אן, כיהן כמושלה הראשון של אוסטרליה המערבית והגיע אף הוא לדרגת אדמירל בשירותו המאוחר.

## הערות שוליים

קטגוריה:קציני הצי המלכותי הבריטי
קטגוריה:ילידי 1718
קטגוריה:בריטים שנפטרו ב-1786
יוסף פינטו

ממוזער|ספר לקח טוב
הרב **יוסף פינטו** (סביבות ה'תק"י, 1750 - ה'תק"ף, 1820) היה דרשן נודע, דיין ופוסק הלכה במרקש בשלהי המאה השמונה עשרה ובראשית המאה התשע עשרה. התפרסם בעקבות ספרו **לקח טוב** שנחשב כספר הדרשות המרכזי במרקש וסביבתה.
## תולדותיו
נולד במרקש כבן שלישי לאביו הדיין רבי יעקב פינטו. למד אצל אחיו הגדול רבי אברהם פינטו. לא יאוחר משנת תקמ"ח, שימש לפרקים בדיינות במרקש, לצד הרב אברהם אזולאי השני ורבי יעקב עלון. על פי מסורת מקומית, זכה לגילוי אליהו הנביא. כאביו ואחיו עסק גם הוא בתורת הקבלה.

נטיית החוקרים, שהרב יוסף פינטו נחלק עם רבי אלעזר הכהן בשאלה אם יש לברך בשם ומלכות את ברכת פדיון הבן, הרב פינטו צידד שאין לברך ברכה זו בשם ומלכות, הואיל ולא נזכרה בתלמוד, ואילו רבי אלעזר הכהן צידד לברך. 

נפטר במגפה שהייתה בעיר מרקש בשנת תק"פ, בשעת פטירתו היה במחוז ורזאזאת שם נקבר בכפר תיאורירת. יש מיהודי מרקש שייחסו סיפורי נסים לרב יוסף פינטו. לאחר פטירתו, המשורר רבי יעקב אלכבאש כתב שיר לכבודו.

שנים מבניו נמנו עם חכמי מרקש: רבי יעקב פינטו ורבי שלמה פינטו.

## יצירתו
* **לקח טוב -** חיבורו המפורסם הכולל דרשות על סדר פרשת השבוע. חלק גדול מדרשות אלו הוא סיכום וקיצור של דרשות ארוכות יותר של רבי משה אלשיך, ודרשות ה'זרע ברך'. בספר מלוקטים חדושים מאביו רבי יעקב ואחיו רבי אברהם פינטו. הספר נמצא בעשרות העתקות של כתבי יד, והיה נפוץ בערי המערב. נדפס בירושלים תשס"ט, בידי מכון פי ישרים.
* **ויחי יוסף -** דרשות להספד, מכון פי ישרים.
* **חידושים על השולחן ערוך -** בכתב יד.
* **הגהות קבליות -** על ספר 'אוצרות חיים', בכתב יד.

## לקריאה נוספת

* הרב יוסף פרץ, שושלת משפחת פינטו, בתוך: 'דרשות רבי יוסף פינטו - לקח טוב' חלק א עמ' 1-19.

## הערות שוליים

קטגוריה:רבנים מרוקאים
קטגוריה:יהדות מרקש
קטגוריה:מרקש: רבנים
קטגוריה:מחברי ספרי דרוש
קטגוריה:ילידי המאה ה-18
קטגוריה:נפטרים ב-1820
ויליאם בירד השלישי

קולונל **ויליאם בירד השלישי** (באנגלית: **William Byrd III**; 6 בספטמבר 1728 – 1 או 2 בינואר 1777) נמנה עם הדמויות המרכזיות באצולת וירג'יניה של המאה ה-18, בעל אחוזות רחב-נכסים, מדינאי וקצין בכיר בצבא הקולוניאלי, אשר שימש כחבר בבית הבורג'ס של וירג'יניה.

## קורות חייו
בירד היה בנו של ויליאם בירד השני ושל מריה טיילור בירד, ונכדו של ויליאם בירד הראשון, מייסד שושלת בירד ובונה אחוזת וסטובר שבחוף נהר הג'יימס. בירד השלישי ירש מאביו את נכסי המשפחה, כ-179,000 אקרים של אדמות פוריות, ואת מעמדו החברתי הרם בקרב בני האצולה המקומית. כחלק מן המסורת המשפחתית של שירות ציבורי, נבחר כחבר בבית הבורג'ס של וירג'יניה. עם פרוץ מלחמת הצרפתים והאינדיאנים בחר לשרת בשדה הקרב ולא בזירה האזרחית, ובשנת 1756 נשא בתואר קולונל של הרגימנט השני של וירג'יניה.

בצעירותו נשלח ללונדון ללימודי משפטים, אולם שם נודע יותר בשל אורח חייו הפזרני והרגלי ההימורים שלו, שזכו לפרסום בחוגי האצולה הבריטית. בשנת 1752 ייבא מאנגליה סוס מרוץ בשם "טרייל" (Tryall), ויזם את אחד ממרוצי הסוסים הראשונים בהיסטוריה הקולוניאלית של אמריקה. במירוץ זה התמודדו לצדו כמה מן הבולטים בבני האצולה של וירג'יניה ומרילנד, ובהם ג'ון טיילו השני, פרנסיס תורנטון, סמואל אוגל ובנג'מין טסקר הבן. בירד הציע פרס כספי חסר תקדים בן 500 פיסטולים ספרדיים לבעל הסוס המנצח, אולם סוסתו של טסקר, "סלימה", גברה על סוסו וזכתה לתהילה כ"אם הגזע" של הסוס האמריקאי הטהור.

על אף עושרו הרב, אורח חייו הבזבזני וחוסר זהירותו הפיננסית הביאו את בירד אל פי פחת. כבר בשנת 1755 החל מצבו הכלכלי להתדרדר באופן חריף. השקעות כושלות, הימורים מרובים והקמת אחוזת פאר במטע וסטובר, שהייתה מהמרהיבות בדרום המושבות, רוקנו את קופתו. בניסיון נואש לפרוע את חובותיו, מכר חלק ניכר מנחלתו ואף את העבדים האפריקאים שהועסקו בה. אף על פי כן המשיך בתחביבו היקר של מרוצי הסוסים, ובשנת 1766 נחל תבוסה נוספת כאשר סוסו "ואליינט טרייל" הובס בידי סוסו של ג'ון טיילו, "הירו".

גם מכירת נכסיו לא הניבה את ההון הנדרש לסילוק חובותיו. בייאושו יזם הגרלה ציבורית שבה הציע את אחוזתו "בלוודיר", הסמוכה למפלי נהר הג'יימס, כפרס עיקרי, אך ההגרלה נכשלה ולא הצליחה למשוך די משתתפים. חובותיו המשיכו לתפוח, ומצבו הנפשי הלך והחמיר. בראשית ינואר 1777, כשהוא מרושש ומדוכדך, שם קץ לחייו בירייה. גופתו נטמנה בבית העלמין של כנסיית וסטובר העתיקה, לא הרחק מאחוזתו.

## קישורים חיצוניים
* 

## הערות שוליים

קטגוריה:אמריקאים ילידי וירג'יניה
קטגוריה:פוליטיקאים אמריקאים
קטגוריה:מתאבדים: פוליטיקאים
קטגוריה:מתאבדים אמריקאים
קטגוריה:אמריקאים שנולדו ב-1728
קטגוריה:אמריקאים שנפטרו ב-1777
עינת קרנץ נייגר

**עינת קרנץ נייגר** היא שגרירת ישראל במקסיקו.

## ביוגרפיה
עינת בעלת תואר ראשון בפסיכולוגיה ופילוסופיה ותואר שני במדעי התקשורת, שניהם מהאוניברסיטה העברית בירושלים.

היא החלה את הקריירה הדיפלומטית כצוערת במשרד החוץ, והיא כיהנה בתפקידים שונים. בין השאר, כיהנה כדוברת שגרירות ישראל במקסיקו (1996-2000) וכסגנית שגריר ישראל במדריד (2008-2011).

בשנת 2023 מונתה לשגרירת ישראל במקסיקו.

במהלך כהונתה כשגרירה, סיכלו שירותי הביטחון המקסיקניים ניסיון איראני להתנקש בחייה. איראן הכחישה כי תכננה את ההתנקשות.

## קישורים חיצוניים

* השגרירה, באתר שגרירות ישראל במקסיקו
* 
* 

## הערות שוליים

קטגוריה:שגרירות ישראל
קטגוריה:שגרירי ישראל במקסיקו
יוקלה (פינלנד)

**יוקלה** היא אחד משלושת המרכזים המנהליים בעייריה הפינית טואסולה. אוכלוסייתה מונה כ-6,000 תושבים. בית הספר התיכון יוקלה ותחנת הרכבת יוקלה משרתים את הקהילה. תושבים רבים נוסעים לעבודה לבירת פינלנד, הלסינקי, שנמצאת במרחק של כ-. כלא ג'וקלה, שנפתח בשנת 1993, ממוקם גם הוא בכפר.

## היסטוריה
### התיישבות מוקדמת
עד אמצע המאה ה-19, האכלוס באזור סביב יוקלה היה דליל. פיתוחה של יוקלה החל עם פתיחת קו רכבת בשנת 1862. בשנת 1874 נבנתה תחנת הרכבת ונוסד מפעל הלבנים הראשון. בהמשך הוקמו מספר מפעלי לבנים נוספים כדי לענות על צורכי הבירה הצומחת במהירות, כמו כן נפתח מפעל גפרורים ליד אחוזת יוקלה. הפיתוח התעשייתי הגדיל את האוכלוסייה, כך שבשנת 1920 מנתה העיר 570 תושבים ובשנת 1950 מנתה 1,617 תושבים.

### התרסקות רכבת
ממוזער|תאונת הרכבת
ב-21 באפריל 1996 התרחשה תאונת רכבת בה נהרגו ארבעה בני אדם ו-75 נפצעו כאשר רכבת אקספרס P82 מאואולו שהייתה בדרכה להלסינקי ירדה מהפסים בערפל כבד. באזור הייתה הגבלת מהירות מחמירה עקב בניית גשר, רכבת אקספרס P82 לא הקפידה עליה. ההערכה היא כי העלות הכוללת של התאונה הייתה מעל 4.3 מיליון אירו.

### ירי בבית ספר
ממוזער|חצר בית הספר התיכון פינלנד יוקלה
ירי בבית ספר התרחש בעיירה ב-7 בנובמבר 2007. בסביבות השעה 11:44 שעון מקומי (9:44 UTC) פקה-אריק אווינן פתח באש לעבר בית הספר התיכון יוקלה. התקרית הביאה למותם של תשעה בני אדם: חמישה תלמידים (שני בנים ושלוש בנות), מנהל בית הספר, אחות בית הספר, והיורה עצמו, שהיה גם הוא אחד מתלמידי בית הספר. שעות לפני התקרית, היורה פרסם סרטון ביוטיוב בו ניבא את הטבח בבית הספר. יום לאחר הירי, תמונה של אוווינן אוחז באקדח ומסר שהוא "יהרוג אנשים בתיכון יוקלה היום בשם אנונימוס" פורסמה בלוח התמונות 4chan. המשטרה פינית הצהירה כי לא הצליחה למצוא קשר בין אוווינן לאנונימוס.

זה היה השני מבין שלושה אירועי ירי בבית ספר שהתרחשו בפינלנד. האירוע הקודם התרחש בשנת 1989 בבית הספר ראומנמרי בראומה, כאשר נער בן 14 ירה למוות בשני תלמידים אחרים.

ב-23 בספטמבר 2008 נהרגו 11 בני אדם בירי בבית הספר בקאוהאג'וקי.

## ספורט
ביוקלה ממוקמים מועדוני הספורט דריוס ויוקלן קיסה.

## קישורים חיצוניים
* 

## הערות שוליים

קטגוריה:פינלנד: ערים
הת'ר תומאס

**הת'ר תומאס** (באנגלית: **Heather Thomas**; נולדה ב- 8 בספטמבר 1957) היא שחקנית אמריקאית.

## ביוגרפיה
תומאס נולדה בקונטיקט, בתחילת דרכה הייתה אחת המנחות בתוכנית "Talking with a Giant" של NBC, בה מראיינים ידוענים. ב-1979 החלה לשחק בתוכנית "Co-Ed Fever" אודות קולג' שהיה לבנות בלבד המתחיל לקבל אליו בנים, התוכנית ירדה במהירות מן המסך. מיד לאחר מכן היא התקבלה לתפקיד הפעלולנית ג'ודי בנקס בסדרה The Fall Guy לצד לי מייג'ורס.

ב-1987 שיחקה בסרט טלוויזיה ביוגרפי על הנרי פורד , על תפקידה הייתה מועמדת לפרס "Gemini Awards", בשנה זו גם גילמה את מרילין מונרו במיני סדרה Hoover vs. The" Kennedys".

הופעתה הראשונה בקולנוע הייתה בסרט הנעורים "!Zapped" , ב-1987 הייתה בתפקיד הראשי בסרט המדע הבדיוני "Cyclone", ב-1990 שיחקה בסרט הקנדי "Red Blooded American Girl", ב-1998 הופיעה בסרט ענק שלי.

היא נישאה פעמיים.

## קישורים חיצוניים

קטגוריה:שחקניות קולנוע וטלוויזיה אמריקאיות
קטגוריה:בוגרות אוניברסיטת קליפורניה בלוס אנג'לס
קטגוריה:אמריקאיות שנולדו ב-1957
גביע המדינה בכדורסל 2026

**[[גביע המדינה בכדורסל]] לשנת 2026** הייתה התחרות ה-66 מאז היווסדו של המפעל. מכבי תל אביב זכתה בגביע בפעם ה-47 בתולדותיה.

## שיטת המשחקים
בדומה לפורמט מאז עונת 2022, פוצל מפעל גביע המדינה ל-2, טורניר זה יכלול 8 קבוצות בלבד מליגת העל, שסיימו את הסיבוב הראשון של הליגה במקומות 1–8 וטורניר גביע הליגה הלאומית שכולל את כל 16 הקבוצות בליגת המשנה.

הקבוצות שסיימו את הסיבוב הראשון במקומות 1–4 יוגרלו נגד הקבוצות שסיימו במקומות 5–8 ללא הצלבה.

## רבע הגמר
הגרלת משחקי רבע הגמר התקיימה ב-14 בינואר 2026. בהמשך נטען כי ההגרלה, שנערכה לראשונה בפורמט זה, לא הייתה הוגנת ונערכה כך שלחלק מהקבוצות היה סיכוי נמוך יותר לזכות באירוח המשחקים.

רבעי הגמר יתקיימו בין ה-31 בינואר ל-2 בפברואר 2026.

## חצי הגמר
חצאי הגמר יתקיימו ב-15 וב-16 בפברואר 2026.

## הגמר
משחק הגמר יתקיים ב-19 בפברואר 2026, בהיכל מנורה מבטחים בתל אביב.

## הערות שוליים

קטגוריה:2026 בישראל: כדורסל
קטגוריה:תחרויות כדורסל ב-2026
קטגוריה:עונות בגביע המדינה בכדורסל